Manuel Vázquez Montalbán

Manuel Vázquez Montalbán (Bartzelona, 1939ko uztailaren 27 – Bangkok, 2003ko urriaren 18) Kataluniako idazle eta kazetaria izan zen. Kazetaritza, eleberriak, poesiak, umorea eta gastronomia landu zituen, batik bat.

Filosofia eta letrak eta kazetaritza ikasi zuen Bartzelonako Unibertsitate Autonomoan; aurrerago, bertako irakaslea izan zen. Gainera, Partit Socialista Unificat de Catalunyako militantea izan zen.

 Lanak 
Haren lanik esanguratsuenak Pepe Carvalho detektibe galiziarraren serieko (1972-2004) eleberriak dira, polizia-literaturaren generokoak. Kronologikoki, hauek dira:

 Yo maté a Kennedy 1972
 Tatuaje 1974
 La soledad del manager 1977
 Los mares del sur 1979
 Asesinato en el Comité Central 1981
 Los pájaros de Bangkok 1983
 La rosa de Alejandría 1984
 Historias de fantasmas
 Historias de padres e hijos
 Tres historias de amor
 Historias de política ficción
 Asesinato en Prado del Rey y otras historias sórdidas
 El balneario 1986
 El delantero centro fue asesinado al atardecer 1989
 Las recetas de Carvalho
 Galíndez 1990
 El laberinto griego 1991
 Sabotaje olímpico 1993
 El hermano pequeño 1994
 Roldán, ni vivo ni muerto
 El Premio 1996
 La muchacha que pudo ser Emmanuelle 1997
 Quinteto de Buenos Aires 1997
 El hombre de mi vida 2000
 Milenio Carvalho1 - Rumbo a Kabul 2004
 Milenio Carvalho2 - En las antípodas 2004

 Poesia euskaratutakoa 
2024an Jon Alonsok Vázquez Montalbanen poesia antologia bat prestatu eta Susa argitaletxeak plazaratu zuen. Egilearen poesia ezezagun samarra da haren nobelen, saiakeren eta kazetaritza lanen aldean. Eta hala ere berak poetatzat zuen bere burua ororen gainetik. Memoria eta desira izan ziren haren poesiaren bi ardatzak. Hemen memoria intimoa eta kolektiboa da, poetak berak bizi izandakoarena zein bere zaharrengandik ondare gisa jasotakoa. Egunerokoa emoziotik eta kritikotasunetik erretratatuz historia idazten du, sen etikoaz eta koherentziaz. Halaber, liluraren eta desliluraren artean mugitzen dira desira oinarri duten poemak. Erotismoak eta sexualitateak leku garrantzitsua betetzen dute. Poesia urbanoa da, asfaltoan, tabernetan, portu ondoko kaleetan gertatzen dena, eta herri-kulturak etengabe bustia. Vazquez Montalbanen poesia askatasun formal itxuraz kaotiko baina oso neurtu batez eraikita dago.https://www.berria.eus/liburu-eta-disko-berriak/liburuak/manuel-vazquez-montalban_1772.html

 Erreferentziak 

 Ikus, gainera 
 Bartzelonar ezagunen zerrenda
 Gaztelaniazko literatura
 Gaztelerazko idazle kataluniarrak

 Kanpo estekak 
  Webgune ez ofiziala
  Manuel Vázquez Montalbáni buruz Jon Alonso idazleak egindako erreportajea Argia aldizkarian.

Kategoria:Gaztelaniazko idazleak
Kategoria:Katalanezko idazleak
Kategoria:Kazetariak
Kategoria:Bartzelonarrak
Kategoria:Gastronomoak
Kategoria:Kataluniako eleberrigileak
Kategoria:Kataluniako saiakeragileak
Kategoria:Kataluniako poetak
Kategoria:Bartzelonako Unibertsitate Autonomoaren irakasleak